Програм Беовизије 2009. води Јована Јанковић, која је била и један од водитеља програма Песме Евровизије 2008. у Београдској арени. Осим Јанковић, у програму учествује и пар глумаца Југословенског драмског позоришта из Београда, Милена Васић и Срђан Тимаров, који изводе скечеве из 12 популарних српских телевизијских серија и 15 мини-мјузикала. Покривене серије биће из разних периода, почев од „Грлом у јагоде“ и „Отписани“, „Балкан експрес“, „Заборављени“ до скоријих попут „Село гори, а баба се чешља“, „Рањени орао“, „Бела лађа“, „Мој рођак са села“, и других.